DW 5 ตัว ของ KGI หมดอายุสัปดาห์นี้
แจ้งใบสำคัญแสดงสิทธิอนุพันธ์ 5 ตัวของเคจีไอหมดอายุสัปดาห์นี้
21 ธ.ค. 2553

แจ้งใบสำคัญแสดงสิทธิอนุพันธ์ 5 ตัวของเคจีไอหมดอายุสัปดาห์นี้
น.ส. นฤมล อาจอำนวยวิภาส ผู้ช่วยกรรมการผู้จัดการ หัวหน้าฝ่ายธุรกิจตราสารอนุพันธ์ บล. เคจีไอ  (ประเทศไทย)  (KGI) แจ้งเตือนใบสำคัญแสดงสิทธิอนุพันธ์ (Derivative Warrant : DW) ของ KGI จะมีวันซื้อขายวันสุดท้ายในสัปดาห์นี้ จำนวน 5 ตัว โดย 2 ตัวแรก คือ IVL13CA และ PTT13CC จะซื้อขายวันสุดท้ายวันพุธที่ 22 ธ.ค. และอีก 3 ตัว คือ BANP13CB   PS13CA  และ TCAP13CA จะซื้อขายวันสุดท้ายวันศุกร์ที่ 24 ธ.ค. นี้ อย่างไรก็ดี นักลงทุนที่ถือ DW เหล่านี้มีทางเลือก 2 วิธี คือ วิธีที่ 1) ขายบนกระดานภายในวันซื้อขายสุดท้าย หรือ วิธีที่ 2) ถือเพื่อรับเงินจากการใช้สิทธิ (กรณีราคาปิดของหุ้นอ้างอิงสูงกว่าราคาใช้สิทธิ) แต่วิธีที่ 2 นี้นักลงทุนต้องนำเงินได้จากการใช้สิทธิไปรวมคำนวณเพื่อเสียภาษีเงินได้ประจำปี